**Molėtų rajono savivaldybės taryba**

**SPRENDIMAS**

**DĖL TURTO PERDAVIMO PAGAL PANAUDOS SUTARTĮ VIEŠAJAI ĮSTAIGAI „ARINO NAMAI“**

2022 m. gruodžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, 3, 4 dalimis, Lietuvos Respublikos viešojo sektoriaus atskaitomybės įstatymo 2 straipsnio 22 dalies 5 punktu, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.2, 4.2, 5.1.1 papunkčiais,atsižvelgdama į Molėtų r. Giedraičių Antano Jaroševičiaus gimnazijos direktoriaus 2022 m. gruodžio 13 d. įsakymą Nr. V-70 „Dėl savivaldybės turto pripažinimo nereikalingu Giedraičių Antano Jaroševičiaus gimnazijos funkcijoms vykdyti“, Molėtų r. Giedraičių Antano Jaroševičiaus gimnazijos 2022 m. gruodžio 13 d. raštą Nr. SR-141 „Dėl patalpų suteikimo panaudos pagrindais“,

Molėtų rajono savivaldybės taryba n u s p r e n d ž i a:

Perduoti viešajai įstaigai „Arino namai“ (kodas 304534360) pagal panaudos sutartį 10 (dešimčiai) metų neatlygintinai naudoti Savivaldybei nuosavybės teise priklausantį ir šiuo metu Molėtų r. Giedraičių Antano Jaroševičiaus gimnazijos patikėjimo teise valdomą nekilnojamąjį turtą 112,05 kv. m ploto patalpas (iš jų: 97,72 kv. m ploto patalpos plane pažymėtos: 2-17 52,70 kv. m; 2-18 45,02 kv. m, ir 14,33 kv. m bendro naudojimo patalpų, plane pažymėtos: 2-1, 2-4, 2-5, 2-6, 2-7, 2-8) mokyklos pastate (inventorinis Nr. 1020005; registro Nr. 44/1317901; unikalus Nr. 4400-0571-1011; plane pažymėtame 1C2b; bendras plotas 3274,90 kv. m), esančiame Molėtų r. sav., Joniškio sen., Joniškio mstl., Arino g. 14, akredituotai vaikų dienos socialinei priežiūrai teikti. Patalpų įsigijimo vertė 90432,19 Eur, likutinė vertė 2022 m. gruodžio 1 d. 69361,19 Eur.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras